
Ministru kabineta rīkojums Nr. 372
Rīgā 2024. gada 15. maijā (prot. Nr. 20 32. §)
Par iemaksām ANO Augstā pārstāvja vismazāk attīstītajās valstīs, iekšzemes jaunattīstības valstīs un mazo salu jaunattīstības valstīs biroja trasta fonda, ANO Ģenerālsekretāra īpašās pārstāves seksuālās vardarbības konfliktos novēršanas biroja, ANO Miera veidošanas komisijas fonda, Pasaules Pārtikas programmas un ANO Humānās palīdzības koordinācijas aģentūras budžetos
Ārlietu ministrijai, īstenojot prioritāro pasākumu "Latvijas kandidatūras ANO Drošības padomes vēlēšanās 2025. gadā lobija kampaņas nodrošināšana Latvijas dalībai ANO Drošības padomē 2026.–2028. gadā", 2024. gadā no Ārlietu ministrijas budžeta programmas 02.00.00 "Iemaksas starptautiskajās organizācijās" līdzekļiem veikt iemaksu:
· 1. ANO Augstā pārstāvja vismazāk attīstītajās valstīs, iekšzemes jaunattīstības valstīs un mazo salu jaunattīstības valstīs biroja trasta fonda budžetā 20 000 euro, lai nodrošinātu Latvijas atbalstu ANO Iekšzemes jaunattīstības valstu konferences sagatavošanai.
· 2. ANO Ģenerālsekretāra īpašās pārstāves seksuālās vardarbības konfliktos novēršanas biroja budžetā 10 000 euro, lai nodrošinātu Latvijas atbalstu biroja darbam ar cietušajiem Ukrainā.
· 3. ANO Miera veidošanas komisijas fonda budžetā 20 000 euro, lai nodrošinātu Latvijas atbalstu ANO Miera veidošanas komisijas darbībai.
· 4. Pasaules Pārtikas programmas budžetā 40 000 euro, lai nodrošinātu humāno atbalstu, īpaši pārtikas piegādi, palestīniešu civiliedzīvotājiem.
· 5. ANO Humānās palīdzības koordinācijas aģentūras budžetā 10 000 euro, lai nodrošinātu Latvijas atbalstu Haiti civiliedzīvotājiem, kas ilgstoši cieš no humanitārās krīzes, vardarbības un nestabilitātes valstī.

